Meile tuli ta esialgu arvutiõpetust andma. Nägime kohe, mis lustiga ta oma tööd teeb, kui hästi suudab lapsi vaos hoida ja neid õpetada. Lapsevanemad olid ülimalt rahul. Mis salata, meie kasvandikest nii mõnelegi kulub mehesõna ära, sest kodus pole isa, kes õpetaks või kasvataks. Tarvi on tõeline maaõpetaja, kes laulab, tantsib, näitleb, on fotograafias meister. Huviringidesse pole meil lapsi siit kuhugi saata, need ringid peavad toimima siin ja praegu,  kõneleb Joala.